
Lovnorm for bedriftsidrettskretser 
Vedtatt forbundstinget 8.juni 2024 (gjeldende fra samme dato)

§ 1  	Formål  
(1) Bedriftsidrettskretsens formål er å arbeide for bedriftsidrettens utvikling innen kretsen, og å fremme samarbeidet med bedriftsidrettslagene. Kretsen skal bistå Norges Bedriftsidrettsforbund i alle spørsmål som gjelder bedriftsidretten innen kretsen.
(2) Kretsens arbeid skal preges av felleskap, glede og helse. I tillegg kommer NIFs verdier.

§ 2 	Organisasjon
Bedriftsidrettskretsen er opprettet av Norges Bedriftsidrettsforbund (NBIF), og består av alle bedriftsidrettslag innen kretsens grenser som er medlem av NBIF og Norges idrettsforbund og olympiske og paralympiske komité. Kretsens grenser fastsettes av forbundet
 Gjennom særforbundet er kretsen et organisasjonsledd innen NIF
Kretsen skal overholde NIFs og særforbundets regelverk og vedtak. NIFs regelverk gjelder for kretsen uavhengig av hva som måtte stå i kretsens egen lov, - se NIFs lov §§ 2-2 og 2-3. 

§ 3 	Oppgaver
Kretsen skal:
a) Representere bedriftsidretten innen kretsen og ivareta og bistå i alle saker knyttet til aktivitet og organisasjon. 
b) Utvikle et bredt aktivitetstilbud og stimulere til medlemsrekruttering 
c) Samarbeide med idrettskrets og øvrige samarbeidspartnere som fremmer bedriftsidrettens rammevilkår og synlighet, inklusive behov for anlegg 
d) Utvikle organisasjonen gjennom fokus på frivillighet, felleskap og gode medlemstilbud. 
e) Sikre god kommunikasjon med medlemslag og aktivitetsdeltagere 
f) Avgi beretning og regnskap innen fastsatte frister, samt søke finansiering for kretsens utvikling internt og eksternt. Kretsen ledes og forpliktes av styret som er kretsens høyeste myndighet mellom kretstingene.

§ 4 	Medlemskontingent
(1)	Medlemskontingenten fra bedriftsidrettslaget fastsettes av kretstinget.
(2)	Manglende betaling kan føre til tap av møterett, talerett og stemmerett på 	
Kretstinget.



Tillitsvalgte 
§ 5 	Kjønnsfordeling 
1) 	Kretsen skal arbeide for en lik kjønnsfordeling ved valg/oppnevning til styrer, komiteer mv. og representasjon til ting. Ved valg/oppnevning av styre, råd, utvalg/komité mv. og ved representasjon til ting, skal begge kjønn være representert. Ved valg/oppnevning av mer enn tre personer skal det velges/oppnevnes minst 40% fra hvert kjønn. Bestemmelsen gjelder også der det velges mer enn ett varamedlem. Ansattes representant teller ikke med ved beregningen av kjønnsfordelingen.
(2) 	Ved valg/oppnevning til styrer, råd, utvalg/komité mv. i strid med bestemmelsen, skal styret innen én måned etter tinget sende ut innkalling til ekstraordinært ting der nytt valg foretas. Eksisterende medlemmer i det aktuelle styret, komiteen mv. blir sittende til nytt styre, komité mv. er valgt/oppnevnt.
(3) 	Ved representasjon må den delegasjon som møter oppfylle bestemmelsen, hvis ikke skal antallet representanter i den fremmøtte delegasjonen reduseres slik at den oppfyller bestemmelsen. Tinget kan likevel godkjenne den fremmøtte delegasjonen dersom det foreligger uforutsette forhold utenfor kretsens kontroll.
(4) 	Idrettsstyret kan pålegge kretsen å oppfylle bestemmelsen, herunder å innkalle til nytt ting eller foreta ny oppnevning.
(5) 	Idrettsstyret kan, når det foreligger særlige forhold, gi dispensasjon fra denne 	bestemmelsen for et valg/oppnevning.  Se NIFs lov § 2-4.

§ 6 	Regler om stemmerett, valgbarhet og forslagsrett mv.
For regler om stemmerett, valgbarhet og forslagsrett, gjelder § 12 og NIFs lov §§ 2-5, 2-6, 2-7.

§ 7 	Inhabilitet 
(1) 	En tillitsvalgt, oppnevnt representant eller ansatt i et organisasjonsledd er inhabil 	til å tilrettelegge grunnlaget for en avgjørelse eller til å treffe avgjørelse:
a) når vedkommende selv er part i saken,
b) når vedkommende er i slekt eller svogerskap med en part i opp- eller nedstigende linje eller i sidelinje så nær som søsken,
c) når vedkommende er eller har vært gift med eller er forlovet eller samboer med en part,
d) når vedkommende leder eller har ledende stilling i, eller er medlem av styret i et organisasjonsledd eller annen juridisk person som er part i saken
Se for øvrig regler om inhabilitet NIFs lov § 2-8




§ 8 	Vedtaksførhet, flertallskrav og protokoll
(1) 	Styrer, komiteer og utvalg i kretsen er vedtaksføre når et flertall av medlemmene er til stede. Vedtak fattes med flertall av de avgitte stemmene. Ved stemmelikhet er møteleders stemme avgjørende. 
2) 	Vedtak kan fattes ved skriftlig behandling eller ved fjernmøte, dersom et flertall av medlemmene gir sin tilslutning til dette Ved skriftlig behandling sendes kopier av sakens dokumenter samtidig til alle medlemmer med forslag til vedtak. Ved fjernmøte skal alle møtedeltakerne kunne kommunisere med hverandre. 
(3) 	Det skal føres protokoll fra styremøter.   Protokollene skal være tilgjengelige for 	bedriftsidrettslag tilsluttet kretsen, med mindre styret bestemmer noe annet i den 	 enkelte sak NIFs lov § 2-9.

§ 9 	Refusjon av utgifter og godtgjørelse
(1)	Tillitsvalgt kan motta refusjon for nødvendige, faktiske utgifter som påføres vedkommende i forbindelse med utførelsen av vervet.
(2)	Tillitsvalgt kan motta en rimelig godtgjørelse for sitt arbeid. 
(3) 	Godtgjørelse til styret og daglig leder skal klart fremgå av vedtatt budsjett og regnskap NIFs lov § 2-10.

Økonomi 
§ 10 	Regnskap, budsjett og revisjon mv.
Regnskap
(1) Kretsen er regnskaps- og revisjonspliktig, og skal utarbeide et årsregnskap, som følger kalenderåret, og som fastsettes senest seks måneder etter regnskapsårets slutt. Årsregnskapet skal undertegnes av samtlige styremedlemmer og daglig leder. Kretsene plikter å sende inn undertegnet årsregnskap til forbundsstyret så snart som mulig. 
(2)	Kretser skal engasjere revisor og følge alminnelig lovgivning for regnskap og revisjon, selv om de ikke er forpliktet til dette etter alminnelig lovgivning.  
a) Regnskapet skal vise en oppstilling over inntekter og kostnader i regnskapsåret og skal omfatte hele kretsens aktivitet. Dersom kretsen er inndelt i flere grupper/avdelinger, skal de enkelte grupper/avdelingers aktiviteter også vises i regnskapet.
b) Alle transaksjoner skal dokumenteres på en måte som viser deres berettigelse.
c) Regnskapet skal bokføres og spesifiseres så ofte som opplysningenes karakter og kretsens art og omfang tilsier.
d) Regnskapet med alle bilag, bokførte opplysninger og underdokumentasjon skal oppbevares på en trygg måte i minimum fem år etter regnskapsårets slutt.

(3) 	Bankkonti skal være knyttet til kretsen, og skal disponeres av minimum to personer i fellesskap. Alle utbetalingstransaksjoner skal være godkjent av minimum to personer i fellesskap.
(4)	Kretsen skal ha underslagsforsikring.

Budsjett
(1) 	På kretstinget skal det vedtas et budsjett som inneholder alle hovedposter i resultatregnskapet. Eventuelle midler avsatt til kontrollutvalgets arbeid skal spesifiseres særskilt.
(2) 	Kretstinget skal fastsette et langtidsbudsjett for tingperioden. Styret fastsetter årlige budsjetter innenfor rammen av langtidsbudsjettet, og gjør disse tilgjengelige for organisasjonen. (nytt) Budsjettet skal være realistisk, og resultatet skal ikke vise underskudd med mindre det dekkes av positiv egenkapital.
(3) 	Det vedtatte budsjettet bør fremkomme i egen kolonne når årsregnskapet   		fremlegges.
NIFs lov §§ 1-7, 2-11, 2-13 og 2-14
Utlån og garanti
Kretser kan ikke gi lån eller stille garantier for lån hvis ikke lånet eller garantien er sikret med betryggende pant eller annen betryggende sikkerhet. Sikkerheten for lån og garantier skal opplyses i note til årsoppgjøret. 

Ting, styre, utvalg mv.
§ 11 Kretstinget
(1) 	Kretsens høyeste myndighet er kretstinget som avholdes innen utgangen av april måned hvert 2 år
(2) 	Kretstinget innkalles av styret med minst én måneds varsel direkte til de organisasjonsledd som har representasjonsrett. Årsmøter/ting kan avholdes fysisk, digitalt eller en kombinasjon.  Innkallingen kan henvise til at saksdokumentene gjøres tilgjengelig på kretsens internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én uke før kretstinget. Forslag som skal behandles på kretstinget, må være sendt til styret senest to uker før kretstinget. Fullstendig sakliste og andre nødvendige saksdokumenter med forslag til kretstinget må være gjort tilgjengelig senest én uke før kretstinget. 
(3)	Ved innkalling i strid med bestemmelsen, avgjør kretstinget hhv. under godkjenning av innkalling og godkjenning av saklisten, om tinget er lovlig innkalt og om det er saker som ikke kan behandles. 
(4)	Kretstinget er vedtaksført med det antall godkjente representanter som møter.
(5)	På kretstinget kan ikke behandles forslag om endring i lov og bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det, ved godkjenning av saklisten.
NIFs lov §§ 2-15, 2-16, 2-17, 2-19, 2-20.

§ 12 	 Møterett, talerett, forslagsrett og stemmerett
Forslagsrett til kretstinget: 
a)     Styret
b)     Et representasjonsberettiget bedriftsidrettslag
c)     Møteberettiget komité/utvalg, i saker som ligger innenfor sitt arbeidsområde
(2)	Møterett, talerett, forslagsrett og stemmerett på kretstinget:
a) Styret
b) Representanter fra bedriftsidrettslagene etter følgende skala:
Representasjon beregnes etter [angi beregningsgrunnlag, f.eks. antall lag] per [angi dato] og meddeles organisasjonen samtidig med innkallingen til særkretstinget.

	Reiseutgiftsfordeling kan benyttes.
(3)	Møterett, talerett og forslagsrett på kretstinget i saker som ligger innenfor utvalget/komiteens arbeidsområde:  
a) Kontrollutvalgets medlemmer.
b) Valgkomiteens medlemmer.
c) Lederne i tingvalgte utvalg/komiteer, eventuelt nestleder eller medlem dersom leder er forhindret fra å møte.
(4)	Møterett og talerett på kretstinget:
a) 	Representant fra særforbundet og NIF 
b)	Revisor, i saker som ligger innenfor sitt arbeidsområde.
(5)	For å ha stemmerett, være valgbar til tingvalgte organer og kunne velges/oppnevnes som representant til ting, må man ha fylt 15 år i løpet av kalenderåret, vært medlem av et bedriftsidrettslag tilsluttet kretsen i minst én måned og ha gjort opp sine økonomiske forpliktelser til bedriftsidrettslaget.
(6)	En person kan ikke samtidig inneha mer enn et av følgende verv i kretsen: medlem av styret, valgkomité, kontrollutvalg, lovutvalg, revisor. Person med slikt verv kan ikke møte på kretstinget som representant for et annet organisasjonsledd.
Ledelse av særkretstinget
Kretstinget ledes av valgt(e) dirigent(er). Verken dirigent eller protokollfører behøver å være representant. 



§ 13 	Kretstingets oppgaver
Kretstinget skal:
1. Godkjenne de fremmøtte representantene.
2. Velge dirigent(er).
3. Velge protokollfører(e).
4. Velge to representanter til å underskrive protokollen. 
5. Godkjenne innkallingen.
6. Godkjenne saklisten.
7. Godkjenne forretningsorden.
8. Behandle beretning for kretsen.
9. Behandle årsregnskap for kretsen, styrets økonomiske beretning, kontrollutvalgets beretning og revisors beretning.
10. Behandle saker som fremgår av godkjent sakliste
11. Fastsette kontingent.
12. Behandle langtidsplan og langtidsbudsjett for kretsen.
13. Engasjere revisor   
14. Foreta følgende valg: 
a) Styre med leder, nestleder, [antall] styremedlem(mer) og [antall] varamedlem(mer).
b)  B) Kontrollutvalg med leder, [og] [antall (minst ett)] medlem [og [antall] varamedlem[mer]
c) c) Representanter til ting i overordnede organisasjonsledd eller gi kretsstyret fullmakt til å oppnevne representantene.
d) d) Valgkomité med leder, to medlemmer og ett varamedlem for neste kretsting.

Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1.varamedlem, 2.varamedlem osv.

Stemmegivning på kretstinget
Med mindre annet er bestemt i denne lov, skal et vedtak, for å være gyldig, være truffet med alminnelig flertall av de avgitte stemmer. Ingen representant har mer enn én stemme, og ingen kan stemme på vegne av andre. Blanke stemmer skal anses som ikke avgitt. 
a) Valg foregår skriftlig hvis det foreligger mer enn ett forslag eller det fremmes krav om det. Blanke stemmer, eller stemmer på kandidater som ikke er foreslåtte, eller som inneholder flere kandidater enn det antall som skal velges, teller ikke, og stemmene anses som ikke avgitt. 
b) Når et valg foregår enkeltvis og ingen kandidat oppnår mer enn halvparten av de avgitte stemmer, foretas omvalg mellom de to kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning. 
c) Når det ved valg skal velges flere ved en avstemning, må alle, for å anses valgt, ha mer enn halvparten av de avgitte stemmer. Dette gjelder ikke ved valg av varamedlem. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så omvalg mellom de øvrige kandidater og etter denne avstemning anses de valgt som har fått flest stemmer. Er det ved omvalg stemmelikhet, avgjøres valget ved loddtrekning. 

Ekstraordinært kretsting
1)	Ekstraordinært kretsting innkalles av kretsstyret med minst 2 ukers frist etter:
a) vedtak av kretsens styre eller ting, eller
b) vedtak av styre eller ting i overordnet organisasjonsledd, eller
c) skriftlig krav fra ¼ av bedriftsidrettslagene i kretsen.
(2)	Saklisten og andre nødvendige dokumenter skal vedlegges innkallingen eller være gjort tilgjengelig på forsvarlig måte og dette skal fremgå av innkallingen. 
(3) 	Et ekstraordinært kretsting er vedtaksført med det antall godkjente representanter som møter. 
(4) 	Ekstraordinært kretsting skal bare behandle de saker som er angitt i vedtaket eller i kravet/kravene om innkalling av det ekstraordinære kretstinget. 
(5) 	Ved innkalling i strid med bestemmelsen, avgjør det ekstraordinære kretstinget hhv. under godkjenning av innkalling og godkjenning av saklisten, om det ekstraordinære kretstinget er lovlig innkalt og om det er saker som ikke kan behandles.

Disposisjoner av vesentlig betydning, ekstraordinær karakter eller betydelig omfang
Disposisjoner av vesentlig betydning, ekstraordinær karakter eller betydelig omfang i forhold til kretsens størrelse eller virksomhet, kan kun vedtas av kretstinget

§ 14 	Kretsens styre
1)	Kretsen ledes og forpliktes av styret som er kretsens høyeste myndighet mellom kretstingene.
(2)	Styret skal [beskriv styrets oppgaver, f.eks.:
a) Iverksette kretstingets og overordnede organisasjonsledds strategiplan, og etterleve regelverk og vedtak. 
b). Ha ansvar for at kretsen driftes og utvikles i henhold til gjeldende handlingsplaner, lover, regler og vedtak, samt representere kretsen utad og utøve faglig myndighet innen kretsens grenser. 

c) Påse at kretsens midler forvaltes på en forsvarlig måte i samsvar med de vedtak som er fattet på tinget eller av overordnet organisasjonsledd. Sikre at kretsen har en tilfredsstillende organisering av regnskaps- og budsjettfunksjonen, og har en forsvarlig økonomistyring. 
d) Utarbeide og få vedtatt kretsens årsbudsjett og handlingsplan
e) Utvikle kretsens aktivitetstilbud 
f) Sørge for god kommunikasjon til lag, medlemmer og aktivitetsdeltagere, samt være en synlig og attraktiv samarbeidspartner 

g) Sikre god organisasjonsutvikling i kretsen gjennom planer for frivillighet, tilbud om kompetanse og medlemskap. 
h) Opprette og utvikle utvalg, råd og komiteer etter behov, samt utarbeide mandat/instruks for disse 
i) Oppnevne representanter til forbundstinget, dersom de ikke er valgt på kretstinget, samt andre aktuelle møteplasser/organisasjonsledd der kretsen kan representere.

3)	Styret skal avholde møter når lederen bestemmer det, eller minst [legg inn antall, (minst to)] av styremedlemmene forlanger det.

§ 15 	Kontrollutvalg, valgkomité [og øvrige tingvalgte organer]
(1)	For regler om kontrollutvalget, gjelder NIFs lov § 2-12. [Kontrollutvalget arbeider 	iht. egen instruks vedtatt av kretstinget.] 
(2) 	For regler om valgkomiteen, gjelder NIFs lov § 2-18. [Valgkomiteen arbeider iht. egen instruks vedtatt av særkretstinget.
[Legg inn navn og mandat på ev. øvrige tingvalgte organer.] 

§ 16 	Alminnelige disiplinærforføyninger, sanksjoner og straff
For alminnelige disiplinærforføyninger, sanksjoner og straff gjelder NIFs regelverk (NIFs lov kap. 11, NIFs lov kap. 12 og Antidopingregelverk) [og legg inn henvisning til ev. regelverk som gjelder for særforbundet/særkretsen].

§ 17 	Avtaler og samarbeid mellom kretsen og næringslivet
For regler om avtaler og samarbeid mellom særkretsen og næringslivet, gjelder NIFs lov kapittel 13 og NBIFs matrise om markedsarbeid.

§ 18 	Idrettens markeds-, medie- og arrangementsrettigheter
Markeds-, medie- og arrangementsrettigheter reguleres i NIFs lov kapittel 14 og NBIFs matrise om markedsarbeid.





§ 19 	Lovendring
(1) Styret skal oppdatere loven i samsvar med eventuelle endringer i NIFs lov/lovnorm, og gjøre endringene kjent for tilsluttede bedriftsidrettslag så snart de er vedtatt av styret.

(2)	Øvrige lovendringer kan bare foretas på ordinært eller ekstraordinært kretsting etter å ha vært oppført på saklisten, og krever 2/3 flertall av de avgitte stemmer. Endringene trer i kraft straks, med mindre tinget vedtar noe annet. Dersom tinget vedtar lovendringer, sendes protokollen til NBIF Ved eventuell motstrid mellom kretsens regelverk og NIFs regelverk, går NIFs regelverk foran.  NBIF kan, som overordnet organisasjonsledd, pålegge nødvendig endring for å unngå motstrid med NIFs regelverk. 
(3) 	Endringer i §§ 19 og 20 kan ikke vedtas av kretsen/regionen selv med mindre endringene følger av NIFs regelverk eller lovnorm.

§ 20 	Oppløsning 
Kretsen kan bare oppløses av forbundet. Ved oppløsning eller annet opphør av kretsen tilfaller kretsens overskytende midler etter avvikling et formål godkjent av forbundet. Fusjon er ikke oppløsning.

